Premierul Victor Ponta spune că nu ştie dacă firma cumnatului său a făcut afaceri cu statul de când el conduce Guvernul.



"De cand sunt eu la guvernare, din ce am vazut in presa, ca nu mi-a prezentat mie cumnatul meu vreun act al firmei, dar stiu cine se ocupa de chestia asta, de cand sunt eu la guvernare nici nu cred ca a participat la vreo licitatie. Ultimul contract e cel din 13 ian 2012", a declarat Ponta la B1.



Realitatea îl contrazice însă. Potrivit portalului e-licitaţie.ro, firma GROSSMANN ENGINEERING GROUP, administrată de cumnatul primului ministru, Iulian Herţanu, a câştigat şase contracte cu instituţii publice de la preluarea mandatului de premier de către Ponta. Societatea a realizat lucrări de modernizare sau regenerare a infrastructurii, a oferit consultanţă sau a realizat studii pentru cinci primării şi o agenţie de stat. Valoarea totală a contractelor obţinute de firma cumnatului premierului în această perioadă depăşeşte 1,4 milioane de lei.





FIRMA CUMNATULUI, ABONATĂ LA CONTRACTE CU STATUL



31.03.2014 - Primăria Pantelimon - 225.000 lei

18.07.2013 - Primăria Bechet - 325.000 lei

29.04.2013 - Consiliul Local Chitila - 219.450 lei

8.11.2012 - Municipiul Mangalia - 174.450 lei

4.09.2012 - Agenţia pentru Dezvoltare Regională Sud Muntenia - 197.000 lei

9.08.2012 - Primăria Turnu Magurele - 298.000 lei



sursa: e-licitatie.ro